**แนวทางการปฏิบัติในการฝึกหัดปฏิบัติราชการ**

**หลักสูตรนักเรียนนายสิบตำรวจ ประจำปีงบประมาณ พ.ศ. 2562   
ครั้งที่ 2 ( 26 พ.ค. - 9 ก.ค.2563 )**

**1. ฝึกหัดปฏิบัติราชการ ดังต่อไปนี้**

- งานป้องกันปราบปราม

- งานสืบสวนสอบสวน

- งานจราจร

- งานคดี

- งานบริการประชาชน

**2. จำนวน สภ.และ นสต. ที่เข้าฝึกหัดปฏิบัติราชการ**

2.1 สภ.ในพื้นที่ ภ.4 จำนวน 90 สภ. ( 12 จังหวัด)

2.2 นสต.ศฝร.ภ.4 จำนวน 476 นาย

**3. ระยะเวลาการฝึกหัดปฏิบัติราชการ ของ นสต.**

3.1 ระยะเวลาการฝึกหัดปฏิบัติราชการ ครั้งที่ 2 จำนวน 45 วัน เริ่มแต่ 26 พ.ค.– 9 ก.ค.2563  
ในสายงานป้องกันปราบปราม งานสืบสวนสอบสวน งานจราจร งานคดี และงานบริการประชาชน   
 3.2 ฝึกหัดปฏิบัติราชการทุกวัน วันละ 10 ชั่วโมง (เวลา 07.00 ถึงเวลา 12.00 น. และ 13.00 ถึงเวลา 18.00 น.) ไม่เว้นวันเสาร์ – อาทิตย์หรือวันหยุดราชการ

3.3 ให้ นสต. ทุกนาย เดินทางไปรายงานตัวเข้าฝึกหัดปฏิบัติราชการ ณ สภ. ในวันที่ 26 พ.ค. 2563 ก่อนเวลา 09.00 น.

**4. การปกครองบังคับบัญชา**

ในระหว่างการฝึกหัดปฏิบัติราชการ ให้ นสต. ทุกนาย อยู่ภายใต้การปกครองบังคับบัญชา ดังนี้

4.1 ผู้บังคับบัญชาของหน่วยฝึกอบรมที่ นสต.เข้ารับการฝึกอบรม

4.2 ผู้บังคับบัญชาของสถานีตำรวจ ที่ นสต.ฝึกหัดปฏิบัติราชการ

4.3 ครู - อาจารย์ ที่ได้รับมอบหมายให้ทำหน้าที่ควบคุม ดูแล และการตรวจเยี่ยมประเมินผลการฝึกหัดปฏิบัติราชการของ นสต.ระหว่างการฝึกหัดปฏิบัติราชการในสถานีตำรวจ

4.4 ข้าราชการตำรวจประจำสถานีตำรวจที่ได้รับแต่งตั้งเป็นครูพี่เลี้ยง และ/หรือตามที่ หน.สภ. มอบหมายให้ทำหน้าที่ครูพี่เลี้ยง

**5. กรณีที่ นสต.มีปัญหาในเรื่องการใช้อำนาจหน้าที่** หรือมีพฤติการณ์ไม่เหมาะสมหรือป่วยจนแพทย์รับตัวรักษาในสถานพยาบาล ให้ หน.สภ. และครูพี่เลี้ยงดำเนินการในเบื้องต้นและรายงานให้ผู้อำนวยการสถานฝึกอบรมและผู้อำนวยการฝึกอบรม ทราบโดยด่วนที่สุด

**6. แนวทางการปฏิบัติของ นสต. ในระหว่างการฝึกหัดปฏิบัติราชการที่สถานีตำรวจ**

6.1 การพกพาและใช้อาวุธปืน ให้อยู่ในดุลยพินิจของ หน.สถานีตำรวจ และการควบคุมดูแลของครูพี่เลี้ยงอย่างเคร่งครัด

6.2 การฝึกหัดปฏิบัติราชการในสายงานป้องกันปราบปรามและสืบสวนสอบสวน หรือภารกิจที่เสี่ยงอันตราย ห้ามมิให้ นสต. ร่วมการปฏิบัติการและร่วมลงลายมือชื่อในการค้นหรือการจับในสถานการณ์จริงโดยเด็ดขาด

/6.3 การปฏิบัติ…

6.3 การปฏิบัติและรักษาระเบียบวินัย ให้ปฏิบัติเช่นเดียวกับในระหว่างการศึกษาฝึกอบรม

6.4 การตรวจเยี่ยมและประเมินผลการฝึกหัดปฏิบัติราชการของผู้บังคับบัญชา ครู – อาจาย์ ให้ นสต.ทุกนายอยู่รอรับการตรวจและพร้อมรายงานผลการฝึกตามหัวข้อการฝึกหัดปฏิบัติราชการ (ตามแบบประเมิน)

**7. การลา**

7.1 ให้ลาได้เฉพาะลากิจและลาป่วย ***(เฉพาะกรณีที่จำเป็นเร่งด่วนเท่านั้น)*** โดยเสนอใบลาผ่านครู  
พี่เลี้ยง เสนอ หน.สภ./หรือผู้ที่ได้รับมอบหมาย พิจารณาอนุญาต (ตามแบบฟอร์มใบลา)

7.2 เมื่อเสร็จสิ้นการฝึกอบรมแล้ว ให้รวบรวมใบลาส่งกลับ ศฝร.ภ.4 พร้อมหนังสือส่งตัวกลับ

**8. การแต่งกายของ นสต.ระหว่างฝึกหัดปฏิบัติราชการ กำหนดตามคู่มือหลักสูตรนักเรียนนายสิบตำรวจ พ.ศ.2560** กำหนดให้ใช้เครื่องแบบปกติเสื้อเชิ้ตคอพับสีกากี โดยมีส่วนประกอบ ดังนี้

8.1 หมวกทรงหม้อตาลสีกากี

8.2 ชุดปกติเสื้อเชิ้ตคอพับสีกากี

8.3 เครื่องหมายบอกสังกัดชนิดโลหะ ป้ายชื่อชนิดโลหะและแพรแถบ

8.4 เข็มขัดหนังสีดำ หัวโลหะสีเงินสี่เหลี่ยมผืนผ้า

8.5 รองเท้าหนังครึ่งน่องสีดำ ( คอมแบท )

8.6 ถุงเท้าสีดำไม่มีลวดลาย

8.7 หน.สภ. อาจกำหนดให้แต่งกายได้ตามความเหมาะสมในแต่ละภารกิจ

**9. การตรวจเยี่ยมและประเมินผลการฝึกหัดปฏิบัติราชการ**

ศฝร.ภ.4 จะได้ดำเนินการออกคำสั่งมอบหมายให้ ครู – อาจารย์ , ข้าราชการตำรวจ ในสังกัด ศฝร.ภ.4 ออกทำการตรวจเยี่ยมและประเมินผลการปฏิบัติของ นสต. ในระหว่างการฝึกหัดปฏิบัติราชการในสถานีตำรวจ

**10. การติดต่อสื่อสาร**

ศฝร.ภ.4 043 - 465739

ฝ่ายอำนวยการ ศฝร.ภ.4 043 - 465739 ต่อ 15

ฝ่ายบริการการศึกษา ศฝร.ภ.4 043 - 465739 ต่อ 17

ฝ่ายปกครองและการฝึก ศฝร.ภ.4 043 - 465739 ต่อ 13

โทรสารกลาง ศฝร.ภ.4 043 - 465745

ตรวจแล้วถูกต้อง

พ.ต.ท.หญิง

( นาตยา เฮ้าประมงค์ )

สว.บศ.ศฝร.ภ.4

**แนวทางในบันทึกข้อมูลในแบบฟอร์มการประเมินผลการฝึกหัดปฏิบัติราชการ**

1. ครูพี่เลี้ยง, ผู้ควบคุมการฝึกหัดปฏิบัติราชการ และผู้ฝึกหัดปฏิบัติราชการต้องศึกษาและทำความเข้าใจรายละเอียดในแบบประเมินนี้

2. แบบประเมินผลการฝึกหัดปฏิบัติราชการ (แบบประเมินแบบที่ 1) ประกอบด้วย 3 ส่วน ดังนี้

ส่วนที่ 1 การประเมินผลการฝึกหัดปฏิบัติราชการประจำวัน ก่อน ขณะ และหลังปฏิบัติงานโดยใช้เกณฑ์ ผ่าน, ไม่ผ่าน พร้อมทั้งแสดงเหตุผลการประเมิน ผู้ประเมินในส่วนนี้ ได้แก่ **ครูพี่เลี้ยง หรือผู้ควบคุมการฝึกหัดปฏิบัติราชการ** ซึ่งในส่วนที่ 1 ประกอบด้วย 3 หัวข้อ คือ

* หัวข้อที่ 1 ความพร้อมก่อนปฏิบัติงาน
* หัวข้อที่ 2 การปฏิบัติงาน
* หัวข้อที่ 3 หลังปฏิบัติงาน

โดยหัวข้อที่ 1 และหัวข้อที่ 3 ผู้ประเมินต้องทำการประเมินทุกวัน สำหรับหัวข้อที่ 2 แบ่งเป็นข้อย่อย 2.1 – 2.14 ผู้ประเมินจะต้องประเมินเฉพาะในหัวข้อที่ตรงกับการปฏิบัติงานจริงในแต่ละวัน หลังจากผู้ประเมินทำการประเมินในหัวข้อที่ 1 – 3 และลงลายมือชื่อเรียบร้อยแล้วให้ส่งมอบประเมินให้กับผู้ฝึกหัดปฏิบัติราชการ นำไปบันทึกการปฏิบัติงานประจำวัน

ส่วนที่ 2 บันทึกการปฏิบัติงานประจำวันสำหรับผู้ฝึกหัดปฏิบัติราชการ

ให้ผู้ฝึกหัดปฏิบัติราชการบันทึกเหตุการณ์ รายละเอียดการปฏิบัติงานประจำวันของตนเองโดยละเอียด พร้อมลงรายมือชื่อ และส่งมอบให้กับครูพี่เลี้ยงนำไปบันทึกข้อเสนอแนะพร้อมให้ผู้ฝึกหัดปฏิบัติราชการรับฟังคำแนะนำ

ส่วนที่ 3 ข้อเสนอแนะประจำวันของครูพี่เลี้ยง

ให้ครูพี่เลี้ยงบันทึกข้อเสนอแนะ เพื่อเป็นแนวทางในการแก้ไขปฏิบัติงานให้ถูกต้องและปรับปรุงให้ดีขึ้น พร้อมทั้งพูดคุยแนะนำ ข้อเสนอแนะดังกล่าวให้ผู้ฝึกหัดปฏิบัติราชการทราบ ตลอดจนให้ครูพี่เลี้ยงและผู้ฝึกหัดปฏิบัติราชการลงลายมือชื่อร่วมกัน

3. ครูพี่เลี้ยงต้องรวบรวมแบบประเมินฯ (แบบประเมินแบบที่ 1) และมีความเห็นเสนอให้หัวหน้าสถานีตำรวจทราบผลการปฏิบัติ เดือนละ 1 ครั้ง ตามแบบประเมินแบบที่ 2

4. เมื่อครบระยะเวลาการฝึกหัดปฏิบัติราชการ ให้ครูพี่เลี้ยงรวบรวมแบบประเมินฯ แบบประเมินแบบที่ 1 และ 2 พร้อมสรุปผลการประเมินตามแบบประเมินแบบที่ 3 และลงความเห็นของครูพี่เลี้ยงเสนอหัวหน้าสถานีตำรวจ

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*